Lecția de compoziție, de la F64!
Care ar fi o parte din regulile importante de compoziție și cum ne folosim de ele? Aflăm pe canalul de YouTube al F64, la Lecția de compoziție!
Astăzi, continuăm cu o regulă care pare ceva mai complicată la prima vedere:
Numărul sau secțiunea de aur
Numărul de aur, raportul de aur sau secţiunea de aur,
primul număr iraţional descoperit şi definit în istorie,
aproximativ egal cu 1,618033, a fost folosit de arhitecţi sau artişti care şi-au proporţionat lucrările
în funcţie de raportul de aur, convinşi că astfel vor obţine o estetică plăcută.
Dacă privim lucrările unor mari artişti, fie ei pictori, sculptori, arhitecţi sau fotografi,
se observă că multe dintre ele au la bază secțiunea de aur.
Conform acesteia, „pentru ca un întreg împărţit în părţi inegale să pară frumos,
trebuie să existe între partea mică şi cea mare acelaşi raport ca între partea mare şi întreg”,
spunea arhitecul roman Marcus Pollio Vitruvius.
În pictură, secțiunea de aur a fost folosită mai ales în Renaştere, probabil cea mai discutată utilizare
a acestui concept fiind în tabloul lui Leonardo da Vinci, „Mona Lisa”.
Capul, ca şi restul corpului a fost compus utilizând raportul de aur sau raportul divin, cum îi spunea da Vinci.
Rudolf Arnheim (psiholog care s-a ocupat și de psihologia artei) dă o explicaţie acestui lucru în cartea în „Arta şi percepţia vizuală”, astfel:
„Acest raport este considerat ca deosebit de satisfăcător datorită modului în care îmbină unitatea cu varietatea dinamică.
Întregul şi părţile sunt perfect proporţionate, astfel că întregul predomina fără să fie ameninţat de o scindare,
iar părţile îşi păstrează în acelaşi timp o anumita autonomie”.
Această regulă de compiziție pare mai complicată, deoarece teoria din spatele ei este foarte complexă, dar în practică este simplă.
Seamănă pe de-o parte cu regula treimilor, doar că este o versiune puțin mai amplă. În locul unei grile perfect simetrice,
cadrul este împărtit într-o serie de pătrate, iar tu te poți folosi de ele pentru a trasa o spirală
care arată precum o cochilie de melc (șirul lui Fibonacci).
Pătratele ajută la poziționarea elementelor în scenă, iar spirala conduce felul în care acțiunea
ar trebui să curgă și ne arată punctele de interes ale compoziției.
Lecție despre secțiunea de aur se încheie aici, te așteptăm la următoarea!
Până atunci îți urăm spor la fotografiat și nu uita să te abonezi la canalul de YouTube al F64!
